ประกาศกระทรวงเกษตรและสหกรณ์ เรื่อง กำหนดวันเลือกตั้ง วันรับสมัครเลือกตั้ง สถานที่รับสมัครเลือกตั้งผู้แทนเกษตรกรเป็นกรรมการกองทุนฟื้นฟูและพัฒนาเกษตรกร

ประกาศกระทรวงเกษตรและสหกรณ์
ประกาศกระทรวงเกษตรและสหกรณ์
เรื่อง กำหนดวันเลือกตั้ง วันรับสมัครเลือกตั้ง สถานที่รับสมัครเลือกตั้ง
ผู้แทนเกษตรกรเป็นกรรมการกองทุนฟื้นฟูและพัฒนาเกษตรกร[๑]
 

อาศัยอำนาจตามความในมาตรา ๔
แห่งพระราชบัญญัติกองทุนฟื้นฟูและพัฒนาเกษตรกร พ.ศ. ๒๕๔๒ และข้อ ๙ วรรคสอง แห่งกฎกระทรวงกำหนดการแบ่งภูมิภาคและการเลือกตั้งผู้แทนเกษตรกร
พ.ศ. ๒๕๔๔ จึงประกาศวันเลือกตั้ง วันรับสมัครเลือกตั้ง
สถานที่รับสมัครเลือกตั้งผู้แทนเกษตรกรเป็นกรรมการกองทุนฟื้นฟูและพัฒนาเกษตรกรไว้
ดังนี้

๑.
วันเลือกตั้ง วันอาทิตย์ที่ ๒ มิถุนายน พ.ศ. ๒๕๔๕

๒. วันรับสมัครเลือกตั้ง ตั้งแต่วันจันทร์ที่
๒๙ เมษายน พ.ศ. ๒๕๔๕ ถึงวันศุกร์ที่ ๓ พฤษภาคม พ.ศ. ๒๕๔๕

๓.
สถานที่รับสมัครเลือกตั้ง
๓.๑ ภูมิภาคที่หนึ่ง (ท้องที่จังหวัดในภาคเหนือ ได้แก่
จังหวัดกำแพงเพชร จังหวัดเชียงราย จังหวัดเชียงใหม่ จังหวัดตาก จังหวัดนครสวรรค์
จังหวัดน่าน จังหวัดพะเยา จังหวัดพิจิตร จังหวัดพิษณุโลก จังหวัดเพชรบูรณ์
จังหวัดแพร่ จังหวัดแม่ฮ่องสอน จังหวัดลำปาง จังหวัดลำพูน จังหวัดสุโขทัย
จังหวัดอุตรดิตถ์ และจังหวัดอุทัยธานี) รับสมัครที่ศาลากลางจังหวัดเชียงใหม่
๓.๒ ภูมิภาคที่สอง (ท้องที่จังหวัดในภาคกลาง ได้แก่
กรุงเทพมหานคร จังหวัดกาญจนบุรี จังหวัดจันทบุรี จังหวัดฉะเชิงเทรา จังหวัดชลบุรี
จังหวัดชัยนาท จังหวัดตราด จังหวัดนครนายก จังหวัดนครปฐม จังหวัดนนทบุรี
จังหวัดปทุมธานี จังหวัดประจวบคีรีขันธ์ จังหวัดปราจีนบุรี จังหวัดพระนครศรีอยุธยา
จังหวัดเพชรบุรี จังหวัดระยอง จังหวัดราชบุรี จังหวัดลพบุรี จังหวัดสมุทรปราการ
จังหวัดสมุทรสงคราม จังหวัดสมุทรสาคร จังหวัดสระแก้ว จังหวัดสิงห์บุรี
จังหวัดสุพรรณบุรี และจังหวัดอ่างทอง) รับสมัครที่สำนักงานกองทุนฟื้นฟูและพัฒนาเกษตรกร
ตึกโภชากร กองพฤกษาศาสตร์และวัชพืช มหาวิทยาลัยเกษตรศาสตร์ กรุงเทพมหานคร
๓.๓ ภูมิภาคที่สาม (ท้องที่จังหวัดในภาคตะวันออกเฉียงเหนือ
ได้แก่ จังหวัดกาฬสินธุ์ จังหวัดขอนแก่น จังหวัดชัยภูมิ จังหวัดนครพนม
จังหวัดนครราชสีมา จังหวัดบุรีรัมย์ จังหวัดมหาสารคาม จังหวัดมุกดาหาร
จังหวัดยโสธร จังหวัดร้อยเอ็ด จังหวัดเลย จังหวัดศรีสะเกษ จังหวัดสกลนคร
จังหวัดสุรินทร์ จังหวัดหนองคาย จังหวัดหนองบัวลำภู จังหวัดอำนาจเจริญ
จังหวัดอุดรธานี และจังหวัดอุบลราชธานี) รับสมัครที่ศาลากลางจังหวัดขอนแก่น
๓.๔ ภูมิภาคที่สี่ (ท้องที่จังหวัดในภาคใต้ ได้แก่
จังหวัดกระบี่ จังหวัดชุมพร จังหวัดตรัง จังหวัดนครศรีธรรมราช จังหวัดนราธิวาส
จังหวัดปัตตานี จังหวัดพังงา จังหวัดพัทลุง จังหวัดภูเก็ต จังหวัดยะลา
จังหวัดระนอง จังหวัดสงขลา จังหวัดสตูล และจังหวัดสุราษฎร์ธานี)
รับสมัครที่ศาลากลางจังหวัดนครสรีธรรมราช

จึงประกาศให้ทราบโดยทั่วกัน สมาชิกองค์กรเกษตรกรผู้ใดประสงค์จะสมัครรับเลือกตั้งเป็นผู้แทนเกษตรกร
ให้ยื่นใบสมัครด้วยตนเอง พร้อมด้วยรูปถ่ายหน้าตรง
ไม่สวมหมวกหรือรูปภาพที่พิมพ์ชัดเจนเหมือนรูปถ่ายของผู้สมัคร ขนาดกว้างประมาณ ๘.๕
เซนติเมตร ยาวประมาณ ๑๓.๕ เซนติเมตร ตามจำนวนที่รัฐมนตรีประกาศกำหนด สำเนาทะเบียนบ้าน
และสำเนาบัตรประจำตัวประชาชน ณ สถานที่ที่กำหนดในข้อ ๓ ภายในระยะเวลาที่กำหนดในข้อ
๒


ประกาศ ณ วันที่ ๑๑ เมษายน พ.ศ. ๒๕๔๕
ชูชีพ หาญสวัสดิ์
รัฐมนตรีว่าการกระทรวงเกษตรและสหกรณ์















สถาพร/จัดทำ
๑๘ ธันวาคม ๒๕๔๙

พัชรินทร์/จัดทำ
๒๕ กรกฎาคม ๒๕๕๑

โชติกานต์/ปรับปรุง
๒๓ สิงหาคม ๒๕๕๙




[๑] ราชกิจจานุเบกษา เล่ม ๑๑๙/ตอนพิเศษ ๓๗ ง/หน้า ๖/๒๙ เมษายน ๒๕๔๕